CELEX: 32008R0391
Language: hu
Date: 2008-04-30 00:00:00
Title: A Bizottság 391/2008/EK rendelete ( 2008. április 30.) a migráns munkavállalók és közvetlen leszármazottaik munkaerő-piaci helyzetére vonatkozó 2008. évi ad hoc modul előírásainak elfogadásáról szóló 102/2007/EK rendelet módosításáról (EGT-vonatkozású szöveg)

1.5.2008   
            
            
               HU
            
            
               Az Európai Unió Hivatalos Lapja
            
            
               L 117/15
            
         
      A BIZOTTSÁG 391/2008/EK RENDELETE
   
   (2008. április 30.)
   a migráns munkavállalók és közvetlen leszármazottaik munkaerő-piaci helyzetére vonatkozó 2008. évi ad hoc modul előírásainak elfogadásáról szóló 102/2007/EK rendelet módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               A benyújtandó adatok megbízhatósága és minősége érdekében a 102/2007/EK bizottsági rendelet (2) mellékletében szereplő néhány változó fakultatív lesz azon tagállamok számára, amelyeknek a migráns munkavállalókra vonatkozó mintája kicsi. Bulgária és Románia e helyzetben van, azonban még nem voltak tagállamok abban az időpontban, amikor a Bizottság a rendelet elfogadását javasolta.
            
         
               (2)
            
            
               Az ebben a rendeletben előírt intézkedések összhangban vannak a statisztikai programbizottság véleményével,
            
         ELFOGADTA EZT A RENDELETET:
   1. cikk
   A 102/2007/EK rendelet 2. cikke helyébe a következő szöveg lép:
   
      „2. cikk
      A melléklet 213., 214., 215., 216., 217., 218. és 219. oszlopa Bulgária, a Cseh Köztársaság, Dánia, Észtország, Finnország, Lengyelország, Lettország, Litvánia, Magyarország, Málta, Románia, Szlovákia és Szlovénia számára fakultatív.”
   
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. április 30-án.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 77., 1998.3.14., 3. o. A legutóbb a 1372/2007/EK európai parlamenti és tanácsi rendelettel (HL L 315., 2007.12.3., 42. o.) módosított rendelet.
   
      (2)  HL L 28., 2007.2.3., 3. o.